**ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ**

**ΔΙΕΥΘΥΝΣΗ ΑΚΑΔΗΜΑΙΚΩΝ ΘΕΜΑΤΩΝ**

**ΚΟΜΟΤΗΝΗ**

**ΣΤΕΓΑΣΤΙΚΟ ΕΠΙΔΟΜΑ ΦΟΙΤΗΤΩΝ**

**ΑΚΑΔΗΜΑΪΚΟΥ ΕΤΟΥΣ 2018-19**

**Προθεσμίες-Προϋποθέσεις**

Οι ηλεκτρονικές αιτήσεις που αφορούν στο ακαδημαϊκό έτος 2018-19, θα υποβάλλονται ηλεκτρονικά **από τη Τρίτη 4 Ιουνίου 2019 έως και την Πέμπτη 5 Ιουλίου 2019,** μέσω της ιστοσελίδας του Υπουργείου Παιδείας, Έρευνας και Θρησκευμάτων **https://stegastiko.minedu.gov.gr**, στην ειδική εφαρμογή στεγαστικού επιδόματος.

Προϋπόθεση για την υποβολή της αίτησης είναι ο φοιτητής για τον οποίο χορηγείται το επίδομα, να είναι Έλληνας υπήκοος ή υπήκοος άλλης χώρας της Ευρωπαϊκής Ένωσης, να είναι κάτοχος ακαδημαϊκής ταυτότητας σε ισχύ και να είναι κάτοχος Α.Φ.Μ. Η υπηκοότητα συνδέεται μόνο με το πρόσωπο του φοιτητή και όχι με των γονέων ή κηδεμόνων αυτού.

Πριν προχωρήσετε σε δημιουργία αίτησης για το Ακαδημαϊκό έτος 2018-2019, **θα πρέπει πρώτα να έχετε υποβάλει φορολογική δήλωση για το φορολογικό έτος 2018**. Σε αντίθετη περίπτωση η αίτησή σας θα απορριφθεί αυτόματα με την υποβολή της.

**Διαδικασία υποβολής της αίτησης**

Για την είσοδό τους στην ηλεκτρονική εφαρμογή ο δικαιούχος (γονέας ή φοιτητής) θα χρησιμοποιήσει το όνομα χρήστη (username) και τον κωδικό (password), που του χορηγήθηκε από την ΑΑΔΕ για τις ηλεκτρονικές υπηρεσίες του **TAXISnet.** Η εισαγωγή των κωδικών πρόσβασης επέχει θέση δήλωσης συναίνεσης διασταύρωσης των στοιχείων του.

Ο αιτών συμπληρώνει υποχρεωτικά στα αντίστοιχα πεδία της αίτησης τα ακόλουθα στοιχεία:

* α) τον αριθμό της ακαδημαϊκής ταυτότητας του φοιτητή
* β) τον Αριθμό Φορολογικού Μητρώου (Α.Φ.Μ.) του ιδίου, του/της συζύγου και του φοιτητή εάν δικαιούχος είναι ο γονέας ή μόνο το Α.Φ.Μ. του ιδίου στην περίπτωση που δικαιούχος είναι ο φοιτητής (σύμφωνα με το άρθρο 2 ΚΥΑ)
* γ) τον αριθμό του ηλεκτρονικού μισθωτηρίου συμβολαίου
* δ) τον αριθμό του τραπεζικού του λογαριασμού (ΙΒΑΝ)

**Η οριστική υποβολή** της αίτησης επέχει θέση υπεύθυνης δήλωσης του δικαιούχου ότι τα δηλωθέντα από αυτόν στοιχεία που υπόκεινται σε επεξεργασία είναι αληθή.

Διαβάστε περισσότερα στους ακόλουθους συνδέσμους:

1. Για τον Ν. 3220/2004 (Α΄15) πατήστε

[..\N.\_3220 2004\_metra\_anaptyksiakhs\_koinwnikhs\_politikhs.pdf](http://duth.gr/Portals/0/PDF/N__3220%202004_metra_anaptyksiakhs_koinwnikhs_politikhs.pdf)

2. **Για την Εγκύκλιο 89537/Ζ1/01.06.2018 που αφορά τη χορήγηση στεγαστικού επιδόματος ακαδημαϊκού έτους 2017-2018 πατήστε**

[Εγκύκλιος 89537/Ζ1/01.06.201](https://www.minedu.gov.gr/publications/docs2018/%CE%95%CE%B3%CE%BA%CF%8D%CE%BA%CE%BB%CE%B9%CE%BF%CF%82_%CF%83%CF%84%CE%B5%CE%B3%CE%B1%CF%83%CF%84%CE%B9%CE%BA%CE%BF%CF%8D_%CE%B5%CF%80%CE%B9%CE%B4%CF%8C%CE%BC%CE%B1%CF%84%CE%BF%CF%82_2017-2018_signed.pdf)

3.Τροποποίηση της 140832/Ζ1/25-8-2017 (Β’ 2993)απόφασης των Υπουργών Παιδείας, Έρευνας καιΘρησκευμάτων και Οικονομικών με θέμα: «Καθορισμός διαδικασίας και δικαιολογητικών για τηχορήγηση του στεγαστικού επιδόματος στους φοιτητές των Ιδρυμάτων της Ανώτατης Εκπαίδευσης

Φεκ.1688/τβ/15-05-2019

4. ΣΥΧΝΕΣ ΕΡΩΤΗΣΕΙΣ –ΑΠΑΝΤΗΣΕΙΣ (Αρχείο ΔΑΘ)

Από τη Διεύθυνση Ακαδημαϊκών Θεμάτων